

L A T V I J A S R E P U B L I K A

**ZEMGALES PLĀNOŠANAS REĢIONS**

Katoļu iela 2b, Jelgava, LV-3001, reģ. Nr. 90002182529, tālr. (371) 63027549, fakss 63084949; e-pasts: zpr@zpr.gov.lv

**ATTĪSTĪBAS PADOMES**

**LĒMUMS**

Iecavas novads, Iecava

21.01.2020.

Nr.140. , Prot. Nr.31.

**Par projekta „Zemgales kultūras programma 2020” iesniegšanu**

**Valsts Kultūrkapitāla fonda mērķprogrammu konkursam**

Saskaņā ar Zemgales plānošanas reģiona nolikuma 61.9 punktu, Zemgales plānošanas reģiona attīstības programmas 2015.-2020. 6. prioritātes ‘’ Zemgales kultūrvide un identitāte” 6.1., 6.2., 6.3. 6.4. rīcības virzieniem, 02.01.2019. izsludināto AS “Latvijas valsts meži” atbalstītās Valsts kultūrkapitāla fonda mērķprogrammas „VKKF UN LATVIJAS VALSTS MEŽU ATBALSTS KULTŪRAS PROGRAMMĀM REĢIONOS’’ projektu konkursu, Zemgales plānošanas reģiona attīstības padome **n o l e m j:**

1. Atbalstīt projekta **„Zemgales kultūras programma 2020”** priekšlikumu.
2. Uzdot ZPR administrācijai (izpilddirektors V.Veips) veikt darbu projekta pieteikuma sagatavošanai un nepieciešamo dokumentu iesniegšanai Valsts Kultūrkapitāla fondam.

*Pielikumā: projekta „Zemgales kultūras programma 2020”**priekšlikums uz 2 lapām.*

Padomes priekšsēdētājs A.OKMANIS

*Izsūtīt: lietā, VKKF*

Pielikums

ZPRAP 21.01.2020.

lēmumam Nr.140. (prot. Nr.31. )

**Projekta „Zemgales kultūras programma 2020”**

**priekšlikums**

**Zemgales kultūras programma** (turpmāk tekstā – *programma*), ir Zemgales plānošanas reģiona, izstrādāta un īstenota kultūras programma, ko finansē Valsts Kultūrkapitāla fonds (turpmāk tekstā – VKKF). *Programmas* projektu konkurss saskaņā ar VKKF vadlīnijām ir paredzēts nelielu vietēja un/vai reģionāla mēroga projektu, kas paredz sasniegt vienu vai vairākus no programmas mērķiem, atbalstam. Projekta minimālā un maksimālā summa netiek noteikta, finansējums tiktu piešķirts robežās no 200 līdz 9000 EUR, izvērtējot iesniegto projektu tāmju pamatotību. Iesniegto projektu realizācijas laika grafikam jāiekļaujas laika periodā no 2020.gada 1.maija līdz 2020.gada 15.decembrim. Projektu konkursa nolikumu, saskaņā ar izsludinātajām vadlīnijām apstiprina VKKF padome. Reģionālajām kultūras programmām kopējais pieejamais finansējums četriem reģioniem sastāda 540 000 EUR.

***Programmas* mērķis:** veicināt kultūras pieejamību sabiedrībai, organizējot projektu konkursu kultūras projektu atbalstam reģionā un sniegt finansiālu atbalstu nozīmīgiem kultūras projektiem, kas veicina Zemgales kultūrvides, vērtību un tradīciju attīstību.

***Programmas* uzdevumi:**

* Organizēt kultūras projektu konkursu un sniegt atbalstu reģionālas un vietējas nozīmes kultūras projektiem, kas veicina programmas ilgtermiņa mērķa sasniegšanu;
* Veicināt kultūras pieejamību un patēriņu reģiona attālajās teritorijās;
* Veicināt jaunrades procesu attīstību;
* Stiprināt kultūras procesos iesaistīto (kultūras darbinieki, amatnieki u.c.) kapacitāti;
* Sekmēt reģiona līdzsvarotu attīstību kultūras nozarē.

Šī mērķa un uzdevumu sasniegšanai *programmas* ietvaros tiks finansiāli atbalstīti reģionālas un vietējas nozīmes kultūras projekti, kas paredz:

* apzināt Zemgales materiālo un nemateriālo kultūrvēsturisko mantojumu, sekmēt tā saglabāšanu, pārmantošanu un popularizēšanu;
* veicināt Zemgales kultūras daudzveidības (sēļu, zemgaļu, u.c.) saglabāšanu un attīstību vienota Zemgales tēla veidošanā un attīstībā;
* sekmēt radošās jaunrades procesus Zemgales reģionā, atbalstot kopienu iniciatīvas un iesaistot mērķauditoriju kultūras pasākumos un projekta aktivitātēs;
* stiprināt reģiona un pašvaldību kultūras, amatniecības u.c. speciālistu kapacitāti (apmācības, pieredzes apmaiņa, labās prakses pārņemšana u.c. aktivitātes);
* veicināt profesionālās mākslas pieejamību reģionā, īpaši no centriem attālajās teritorijās;

***Programmas* atbalsta mērķauditorija:**

Fiziskas un juridiskas personas, kas iesniedz projektus programmas mērķa sasniegšanai.

Kultūras nozarē darbojošās institūcijas: pašvaldības un to iestādes (kultūras/ tautas nami, mākslinieciskie kolektīvi, kultūras un izglītības iestādes, muzeji, bibliotēkas), kultūras biedrības, kultūras pieminekļu apsaimniekotāji, kā arī fiziskas personas, kas vēlas izpētīt un saglabāt specifiskas kultūras vērtības.

***Programmai* pieprasītais finansējums:** 150 000EUR (no tiem 95% iesniegto projektu atbalstam, 5% programmas realizācijas administratīvajiem izdevumiem).

***Programmas* paredzamie rezultāti un realizācijas laiks:**

|  |  |  |
| --- | --- | --- |
| **Rezultāts** | **Rezultatīvais rādītājs, skaits** | **Izpildes laiks** |
| Izstrādāts un iesniegts ”Zemgales kultūras programmas 2020” pieteikums VKKF | 1 | janvāris |
| Noorganizēti semināri interesentiem par projekta pieteikumu sagatavošanu | 2 | februāris, marts |
| Noorganizēts kultūras projektu konkurss | 1 | marts-aprīlis |
| Sniegtas konsultācijas  (par projektu pieteikumu sagatavošanu, projektu ieviešanu, atskaišu sagatavošanu) | vismaz 200 | janvāris-decembris |
| Atbalstīti finansēšanai un realizēti vietēja un/vai reģionāla mēroga kultūras projekti | vismaz 45 | aprīlis-decembris |
| Noslēgti projektu finansēšanas līgumi apstiprinātajiem projektiem | vismaz 45 | maijs- jūlijs |
| Veikta projektu uzraudzība, atskaišu pārbaude un saskaņošana apstiprinātajiem projektiem | vismaz 45 | maijs - decembris |
| Sagatavota un iesniegta atskaite VKKF par kultūras programmas īstenošanu | 1 | 2021.gada janvāris |

**Informācija par realizētajām Zemgales kultūras programmām 2017.-2019. gadam:**

|  |  |  |  |
| --- | --- | --- | --- |
|  | **2017** | **2018** | **2019** |
| VKKF pieprasītais finansējums, t.sk. administratīvās izmaksas, EUR | 90 000 | 150000 | 120000 |
| Pieteicēju pieprasītā summa, EUR | 274 710 | 317644 | 330790 |
| **VKKF finansējums piešķirtais projektiem, EUR** | **71 295** | **120000** | **76000** |
| Iesniegto projektu skaits | 105 | 80 | 91 |
| **Atbalstīto projektu skaits** | **45** | **60** | **45** |

Izpilddirektors V. VEIPS